Commutatio neolithica
Commutatio neolithica est illa mutatio habitationum, atque praesertim laborum, qua aevum Palaeolithicum vel Mesolithicum in Neolithicum conversum est. Homines qui antea conligendo ac venando victus quaesiverant, paulatim sedes conlocaverunt, colonis frumenta colere et animalia domare incipientibus. Ita agricultura primum inventa homines vitam nomadicam deserentes vicos et mox urbes condiderunt. Haec vicissitudo anno circiter 10 000 in Mesopotamia sive et Syria evenit (in ea regione quae luna fertilis appellatur), mox et alibi.